							
Информација за кандидате
[bookmark: _Hlk234578315]о конкурсном поступку за извршилачко радно место Послови у области пољопривреде и руралног развоја, у Одељењу за привреду и локални економски развој

Позивамо Вас да се пријавите на посао на којем ћете обављати стручне послове у области пољопривреде и руралног развоја, пратити и анализирати кретања у области пољопривреде и израђивати потребне извештаје, анализе, информације и нацрте општих и појединачних аката из области пољопривреде. Такође, у оквиру овог радног места учествоваће те у припреми и спровођењу програма, пројеката и мера подршке у области пољопривреде из надлежности општине и прикупљаћете и обрађивати документацију у вези са остваривањем подстицаја. 

	1. 
	Датум објављивања конкурса 
	08.08.2026.

	2. 
	Последњи дан за достављање пријаве на конкурс
	24.08.2026.

	3. 
	На шта је посебно важно да обратите пажњу у тексту конкурса
	Обратите пажњу на опис послова на радном месту како бисте проценили да ли Вам овај посао заиста одговара.
Проверите да ли испуњавате све услове који се траже за посао, нарочито у делу образовања и радног искуства, јер ако нешто не испуњавате, нећете моћи да учествујете на конкурсу. 
За овај посао морате да имате:
1) најмање најмање три године радног искуства у струци, 
2) стечено високо образовање из научне области пољопривредног смера на основним академским студијама у обиму од 180 ЕСПБ бодова, основним струковним студијама, односно на студијама у трајању до три године.
Положен стручни испит за рад у државним органима не представља услов нити предност за заснивање радног односа  на радном месту за које је расписан јавни конкурс.

	4. 
	Како подносите пријаву на конкурс
	Пријава се подноси само преко обрасца пријаве коју можете пронаћи на интернет презентацији општине Куршумлија www.kursumlija.org или се у штампаном облику може преузети у Општинској управи општине Куршумлија (у канцеларији бр.12). Пријаву можете попунити електронски или писано. Пријаву попуњавајте читко и прецизно, јер ако пријава није јасна или су неки подаци лоше уписани па нису јасни, нећемо прихватити Вашу пријаву. Пријаву обавезно морате својеручно потписати.
Ако конкуришете на више различитих радних места истовремено, проверите да ли сте преузели прави образац, јер сваки образац има попуњен уводни део у којем је назначено само једно радно место.
Обавезна поља која су означена * у обрасцу обавезно попуните, јер ако их не попуните нећете моћи да учествујете на овом конкурсу.

	5. 
	Које доказе достављате уз пријаву на конкурс
	Нисте дужни да доставите ниједан други доказ уз пријаву.

	6. 
	Када достављате остале доказе који се траже на овом конкурсу
	Све доказе које Вам будемо тражили током конкурса, морате да доставите у року од 5 радних дана од дана када добијете обавештење.
Ако их не доставите у том року, нећете више моћи да учествује на конкурсу.

	7. 
	Ако пријаву подносите електронским путем
	Није предвиђено достављање пријаве електронским путем.

	8. 
	Шта је шифра пријаве

	Шифра пријаве је скуп бројева и слова који ћемо доделити Вашој пријави. О шифри ћете бити обавештени у року од три дана од дана када предате пријаву.
Ако сте конкурисали на више радних места, добићете онолико шифри колико сте пријава послали. Забележите, односно сачувајте вашу шифру јер ћете је уписивати на све тестове које будете радили у изборном поступку.

	9. 
	Очекивани датум отпочињања изборног поступка
	Кандидати чије су пријаве благовремене, допуштене, разумљиве и потпуне биће обавештени о датуму и времену спровођења сваке фазе изборног поступка који ће се спроводити  у просторијама  Општинске управе општине Куршумлија, ул. Пролетерских бригада бб, о чему ће кандидати бити обавештени путем телефона, адресе или имејл адресе наведене у обрасцу пријаве.

	10. 
	Шта је провера општих функционалних компетенција (ОФК)
	На овом конкурсу ћемо путем тестова проверавати да ли познајете „организацију и рад органа аутономне покрајине, односно локалне самоуправе у Републици Србији”, који ниво „дигиталне писмености” имате и каква вам је „пословна комуникација”.
Све ове тестове ћете радити на рачунару. 
Ови тестови ће показати ниво Ваших општих функционалних компетенција.

	11. 
	Како да се припремите за проверу ОФК
	На линку https://kutak.suk.gov.rs/vodic-za-kandidate?step=du_ofk можете наћи информације о провери општинх функционалних компетенција.
На линку https://kutak.suk.gov.rs/kutak-znanja/rad-i-organizacija-drzavnih-organa-u-ap-i-jls можете наћи базу питања за „Организацију и рад органа аутономне покрајине, односно локалне самоуправе у Републици Србији”. Из те базе ћете добити 20 питања на које треба да одговорите. 
У оквиру странице постоји сегмент „Припреми се“ где можете вежбати и проверити своје знање из ове области. Ово су само примери и нису идентични као они који ће бити дати на тестирању.
На линку https://kutak.suk.gov.rs/kutak-znanja/poslovna-komunikacija-za-ap-i-jls можете наћи примере питања са одговорима за ''Пословну комуникацију'' и припремити се за почетак изборног поступка. У оквиру странице постоји сегмент „Припреми се“ где можете вежбати и проверити своје знање из ове области. Ово су само примери и нису идентични као они који ће бити дати на тестирању.
На линку: https://kutak.suk.gov.rs/kutak-znanja/digitalna-pismenost  можете наћи материјал за припрему за компетенцију ''Дигитална писменост'' и припремити се за почетак изборног поступка. Ово су само примери и нису идентични као они који ће бити дати на тестирању.

	12. 
	Колики је максимум бодова који можете остварити на провери ОФК
	На сваком појединачном тесту можете остварити максимално 3 бода, а укупно на сва три теста за ОФК максимално 9 бодова.

	13. 
	Шта је провера посебних функционалних компетенција (ПФК)
	На овом конкурсу ће се проверавати да ли имате конкретна знања и вештине за рад на месту за које конкуришете. То су посебне функционалне компетенције. Провера ће се вршити Вашим излагањем/одговарањем на питања Комисије (усмена провера путем симулације).
ПФК које ће се проверавати:
а) Посебна функционална компетенција у одређеној области рада – стручно-оперативни послови: (методе и технике опсервације, прикупљања и евидентирања података) , провераваће се усмено путем симулације;

б) Посебна функционална компетенција за одређено радно место-планска документа, прописи и акта из надлежности и организације органа: (Програм подршке за спровођење пољопривредне политике и политике руралног развоја општине), провераваће се усмено путем симулације; 
в) Посебна функционална компетенција за одређено радно место-прописи из делокруга радног места: (Закон о подстицајима у пољопривреди и руралном развоју), провераваће се усмено путем симулације.

	14. 
	Како да се припремите за проверу ПФК
	Прописи које се очекује да примените при изради усменом излагању су:
a) Програм подршке за спровођење пољопривредне политике и политике руралног развоја општине („Сл.лист  Општине Куршумлија “, бр. 29/25)
b) Закон о подстицајима у пољопривреди и руралном развоју ("Сл. гласник РС ", бр. 10/13, 142/14, 103/15, 101/16, 35/23, 92/23 и 94/24)
Материјале за припрему можете пронаћи на www.kursumlija.org 
Током саме провере биће вам дозвољено да користите текстове ових закона и прописа, с обзиром на то да нас интересује да ли знате да их примењујете, а не да ли сте их научили напамет. 
На сајту Службе за управљање кадровима https://www.suk.gov.rs/extfile/sr/1643/Provera%20pfk.pdf пронаћи ћете примере задатака за проверу ПФК у државним органима. Сличну поставку задатака за проверу компетенција можете очекивати и у овом изборном поступку.

	15. 
	Колики је максимум бодова који можете остварити на провери ПФК
	Максимални број бодова који можете остварити у овој фази изборног поступка износи 18.

	16. 
	Шта се проверава на завршном разговору
	Када проверимо Ваше ПФК, ако будете успешни, позваћемо вас на завршни разговор са Комисијом.
На завршном разговору ћемо проверавати ваше понашајне компетенције и мотивацију за рад на послу за који сте се пријавили.

	17. 
	Шта су понашајне компетенције
	У савременом пословном окружењу није битно само које послове радите већ и како их обављате. Одговор на то питање дају понашајне компетенције.
Оне представљају скуп ваших карактеристика – способности, особина, ставова, вештина, које утичу на то како ћете се понашати у радној ситуацији и колико ћете успешно обављате послове.
На овом конкурсу процењиваћемо на који начин користите информације и како управљате информацијама док радите, како управљање задацима и да ли сте усмерени на остваривање резултата, да ли сте у раду оријентисани ка учењу и променама, на који начин изграђујете и одржавате професионалне односе, да ли сте савесни, посвећени свом послу и имате интегритет. Све ово су понашајне компетенције.

	18. 
	Како се проверавају понашајне компетенције
	Понашајне компетенције провераваће се путем интервјуа са Комисијом / провераваће лице које обучено да их проверава.
Приликом интервјуа биће вам постављана питања у вези са вашим претходним професионалним искуством. Од вас ће се тражити да јасно опишите како сте се понашали у конкретним радним ситуацијама на радним местима на којима сте радили.
Лице које води интервју ће вам постављати различита питања, а у одговорима ће очекивати да опишете ситуацију о којој сте питани, Ваше поступке, шта сте урадили, о чему сте тада размишљали, како сте се осећали, каква је била реакција Ваших сарадника или претпостављених, какве су биле последице по Вас и организацију и др.

	19. 
	Како да се припремите
	Припрема за проверу понашајних компетенција не подразумева учење одређених прописа или неких других садржаја.
Потребно је да се пре доласка на проверу присетите ситуација из свог радног искуства када сте били у прилици да примените неке од тих компетенција (односно понашања) како бисте успешно обавили неки задатак, завршили посао или постигли циљ.
Размислите шта сте тада тачно радили, како сте поступили, како сте се осећали, какав је био исход таквог поступка у односу на вас и у односу на сараднике и организацију.
Потребно је да на интервју дођете одморни, концентрисани и припремљени да током сат времена разговора прикажете себе, односно своје компетенције, најбоље што можете.

	20. 
	Шта се проверава на завршном разговору
	Када проверимо Ваше Понашајне компетенције,  позваћемо Вас на завршни разговор са Комисијом.
На завршном разговору ћемо проверавати Вашу мотивацију за рад на послу за који сте се пријавили и прихватање вредности јединице локалне самоуправе.

	21. 
	Како да се припремите за процену мотивације 
	Мотивацију дефинишемо као нашу унутрашњу снагу да своје понашање усмеримо ка циљу којем тежимо. Тај „покретач у нама” је веома битан за успешно обављање неког посла, те ће на завршном разговору Комисија процењивати колико је изражена ваша мотивација за рад на радном месту за које сте се пријавили.
Такође, цениће и ваш однос према организацији. Пристајање уз вредности односи се на усклађеност ваших ставова са вредностима организације у којој желите да радите. Те вредности су: лојалност, професионалност, етичност и сл.
За ову врсту разговора са Комисијом припремите се тако што ћете прикупити што више информација о органу и радном месту за које сте поднели пријаву (путем интернет странице, преко познаника, пријатеља…).
Добро промислите о кључним детаљима из Ваше биографије, као и о разлозима због којих сте изабрали радно место за које сте се пријавили и припремите се да их адекватно представите.

	22. 
	Колики је максимум бодова који можете добити на завршном разговору
	Максимум бодова на завршном разговору који можете добити је 3.

	23. 
	Када можете да очекујете резултате изборног поступка
	

	24. 
	Како ћете бити обавештавани у вези са конкурсним поступком
	Сва потребна обавештења и позиве за учешће у изборном поступку добијаћете на контакте које сте навели у обрасцу пријаве.
Проверавајте редовно своју електронску пошту, као и сајт органа који је огласио конкурс како бисте имали увид у ток поступка.

	25. 
	Шта да радите ако желите да уложите жалбу
	Ако сматрате да су се у изборном поступку десиле неправилности које су могле утицати на исход конкурсног поступка, имате право да затражите да извршите увид у конкурсну документацију, као и да уложите жалбу на:
· решење којим је одбачена ваша пријава;
· решење о пријему у радни однос изабраног кандидата (ако сте били кандидат у изборном поступку);
· решење о неуспеху јавног конкурса (ако сте били кандидат у изборном поступку).
На сваком решењу ће писати коме и у ком року можете да се жалите.

	26. 
	Коме се можете обратити за подршку у овом конкурсном поступку
	Ако нисте сигурни или имате неке недоумице или нејасноће у вези са овим конкурсом или у вези изборног поступка, можете се обратити лицу задуженом за давање обавештења о конкурсу:
Наташа Миленковић, телефон 027/ 381-383, радним данима од 10:00 до 13:00 часова.




